
Ministru kabineta rīkojums Nr. 163
Rīgā 2023. gada 30. martā (prot. Nr. 16 13. §)
Par nekustamā īpašuma "1. Saliena" Salienas pagastā, Augšdaugavas novadā, daļas pirkšanu valsts reģionālā autoceļa P69 "Skrudaliena–Kaplava–Krāslava" 19,43. km caurtekas izbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma  9. panta pirmo daļu atļaut Satiksmes ministrijai pirkt nekustamā īpašuma "1. Saliena" (nekustamā īpašuma kadastra Nr. 4484 003 0272) daļu – zemes vienību (zemes vienības kadastra apzīmējums 4484 003 0409) 0,0778 ha platībā – Salienas pagastā, Augšdaugavas novadā, kas nepieciešama valsts reģionālā autoceļa P69 "Skrudaliena–Kaplava–Krāslava" 19,43. km caurtekas izbūves projekta īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētās nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

